Barbara Kaija (alizaliwa 1964) ni mwandishi wa habari na mwalimu wa Uganda, ambaye ni mhariri mkuu wa kituo cha habari cha Vision Group na magazeti, pamoja na chapisho la kila siku la Kiingereza "New Vision". Alisoma katika Chuo Kikuu cha Makerere, chuo kikuu kikongwe cha umma cha Uganda, alihitimu Shahada ya kwanza ya Sanaa katika Elimu. Ikifwatiwa na shahada ya uzamili ya Sanaa katika elimu, chuo kikuu cha Makerere. Baadaye, alipata shahada ya uzamili wa Sanaa katika uandishi wa habari na masomo ya habari, kutoka Chuo Kikuu cha Rhodes, huko, Afrika Kusini. Pia ana Stashahada ya Uandishi wa Habari wa Vitendo, aliyoipata Cardiff, nchini Uingereza, chini ya ufadhili wa Thomson Foundation. Alifanya kazi katika Vision Group kwa zaidi ya miaka 25. Mnamo 1992, aliajiriwa kama mkufunzi wa wahariri wadogo. Baada ya muda, alipewa majukumu zaidi na akapandashwa cheo na kua Mhariri wa Makala ya Naibu. Baadaye alikua Mhariri wa Vipengele, akihudumu katika nafasi hiyo kwa miaka kumi. Aliteuliwa kuwa naibu Mhariri Mkuu mnamo 2006 na alikua Mhariri Mkuu mwaka 2010.